hotchpotch/miracl-hf-unified huggingface dataset:
मणि कौल
मणि कौल (२५ दिसम्बर १९४४ - ६ जुलाई २०११) कश्मीरी पंडित एवं भारतीय फ़िल्म निर्देशक थे। वे समानान्तर सिनेमा के प्रभावी निर्देशक थे। उन्होंने भारतीय फिल्म और टेलिविज़न संस्थान से स्नातक की शिक्षा पूर्ण की जहाँ वे ऋत्विक घटक के विद्यार्थी थे और बाद में वहाँ शिक्षक भी बने। उन्होंने अपने कैरियर को "उसकी रोटी" (१९६९) से आरम्भ किया जिससे उन्होंने सर्वश्रेष्ठ फ़िल्म के लिए फिल्मफेयर क्रिटिक्स अवार्ड जीता। उन्होंने १९७४ में "दुविधा"के लिए सर्वश्रेष्ठ निर्देशन के लिए नेशनल फ़िल्म पुरस्कार एवं १९८९ में "सिद्धेशवरी" के लिए वृत्तचित्र सिनेमा में नेशनल फ़िल्म अवार्ड जीता। उनका जन्म भारतीय राज्य राजस्थान के जोधपुर जिले में एक कश्मीरी पंडित परिवार में हुआ।मणि कौल ने चार बार सर्वश्रेष्ठ फ़िल्म के लिए फ़िल्मफेयर क्रिटिक्स अवार्ड जीता।
अरुण कौल
अरुण कौल (1933-2007) कश्मीरी फ़िल्म निर्माता एवं पटकथा लेखक थे। उनकी फ़िल्म "दीक्षा" (१९९१) ने १९९२ में सर्वश्रेष्ठ फ़िल्म के लिए फिल्मफेयर क्रिटिक्स अवार्ड जीता।
मनोहर कौल
मनोहर कौल (1925-1999) २०वीं सदी के विख्यात चित्रकारों में से एक थे। उनका जन्म श्रीनगर, कश्मीर में हुआ। उनका कार्य राष्ट्रीय आधुनिक कला संग्रहालय में संग्रहीत है।
दया शंकर कौल नसीम
दया शंकर कौल नसीम (1811-1845) १९वीं सदी के उर्दू शायर थे जिन्हें मुख्यतः उनके महाकाव्य "गुल बकावली" के लिए जाना जाता है।
रविन्दर कुमार
रविन्दर कुमार अथवा रविन्द्र कुमार (१९३३-६ अप्रैल २००१) कश्मीर से भारत के अग्रणी इतिहासकार थे, उन्होंने विभिन्न पुस्तकों की रचना की।
लक्ष्मण जू
स्वामि लक्ष्मण जू रैना (9 मई 1907 – 27 सितम्बर 1991) कश्मीर शैवदर्शन के महान पण्डित थे। उन्हें उनके अनुयायियों द्वारा "लाल साहिब" (ईश्वर के दोस्त) के रूप में जाना जाता है जो उन्हें एक साधित संत के रूप में मानते हैं।
पुष्कर भान
पुष्कर भान (1926 – 5 अक्टूबर 2008) कश्मीर से रेडियो अभिनेता एवं पटकथा लेखक थे।
उन्होंने सोम नाथ सधी के साथ तीन नाटक - "ग्रांड रिहर्सल (Grand Rehearsal)" (1967), "चपत" (1973) और "नेव नोश" (1975) लिखे एवं इन तीनों में प्रमुख भूमिका निभाई। 1952 में, पुष्कर ने आकाशवाणी के श्रीनगर चैनल में कलाकार एवं नाटककार के रूप में जुड़े और 1985 में वरिष्ठ निर्माता के पद से सेवानिवृत हुए। भान ने कशीमीर फ़िल्मों "मंज़िरात" (मेहंदीरात) और "शायर-ए-कश्मीर मेहजूर" में अभिनय किया। उन्होंने बॉलीवुड अभिनेता राज कपूर के साथ भी अभिनय किया।
उन्हें "मचमा" के लिए 1974 में पद्मश्री एवं १९७६ में साहित्य अकादमी पुरस्कार दिया गया।
संदीपा धर
संदीपा धर भारतीय अभिनेत्री हैं। संदीपा ने फ़िल्मों में अभिनय की शुरुआत 2010 में हिन्दी फ़िल्म "इसी लाइफ में" से की। उन्हें फ़िल्म में उनके अभिनय के लिए सर्वश्रेष्ठ नवोदित कलाकार के फ़िल्मफेयर पुरस्कार, स्टार स्क्रीन अवार्ड और स्टारडस्ट पुरस्कारों के लिए नामांकित किया गया। संदीपा फ़िल्म दबंग 2 में केमियो अभिनय में आयीं।
राहुल भट
राहुल भट (जन्म 1965) भारतीय अभिनेता हैं जो बॉलीवुड में अभिनय करते हैं लेकिन उनका अधिकतर कार्य टेलीविजन से सम्बंधित होता है। वो कश्मीरी पृष्ठभूमि से हैं।
विजय किचलू
विजय किचलू(जन्म १९३०) भारत के शास्त्रिय संगीतकार हैं। उन्होंने डागर बन्धुओं से ध्रुपद की शिक्षा प्राप्त की।
अजित नारायण हक्सर
अजित नारायण हक्सर (11 जनवरी 1925-19 मई 2005) भारतीय उद्योगपति थे। वो आईटीसी लिमिटेड के प्रथम अध्यक्ष थे।
वज्रयान
वज्रयान (; मलयाली: വജ്രയാന; उडिया: ବଜ୍ରଯାନ; तिब्बती: རྡོ་རྗེ་ཐེག་པ་, दोर्जे थेग प; मंगोल: Очирт хөлгөн, "ओचिर्ट होल्गोन"; चीनी: 密宗, "मि ज़ोंग") को तांत्रिक बौद्ध धर्म, तंत्रयान, मंत्रयान, गुप्त मंत्र, गूढ़ बौद्ध धर्म और विषमकोण शैली या वज्र रास्ता भी कहा जाता है। वज्रयान बौद्ध दर्शन और अभ्यास की एक जटिल और बहुमुखी प्रणाली है जिसका विकास कई सदियों में हुआ।
वज्रयान संस्कृत शब्द, अर्थात हीरा या तड़ित का वाहन है, जो तांत्रिक बौद्ध धर्म भी कहलाता है तथा भारत व पड़ोसी देशों में, विशेषकर तिब्बत में बौद्ध धर्म का महत्त्वपूर्ण विकास समझा जाता है। बौद्ध धर्म के इतिहास में वज्रयान का उल्लेख महायान के आनुमानिक चिंतन से व्यक्तिगत जीवन में बौद्ध विचारों के पालन तक की यात्रा के लिये किया गया है। ‘वज्र’ शब्द का प्रयोग मनुष्य द्वारा स्वयं अपने व अपनी प्रकृति के बारे में की गई कल्पनाओं के विपरीत मनुष्य में निहित वास्तविक एवं अविनाशी स्वरूप के लिये किया जाता है।
‘यान’ वास्तव में अंतिम मोक्ष और अविनाशी तत्त्व को प्राप्त करने की आध्यात्मिक यात्रा है।
बौद्ध मत के इस स्वरूप के अन्य नाम हैं-
जिसका अर्थ मंत्र के प्रभाव द्वारा मन को संसार के भ्रमों और उनमें विद्यमान शब्दाडंबरों में भटकने से रोकना तथा यथार्थ के बारे में जागरूकता उत्पन्न करना है।
जिसमें गुह्म (गुप्त) शब्द का भावार्थ कुछ छिपाकर रखना नहीं, बल्कि सत्य को जानने की प्रक्रिया कि दुर्बोधता और सुक्ष्मता को इंगित करना है।
दार्शनिक तौर पर वज्रयान में योगाचार साधना पद्धति, जिसमें मन की परम अवस्था (निर्वाण) पर बल दिया जाता है और माध्यमिक विचारदर्शन, जिसमें किसी आपेक्षिकीय सिद्धान्त को ही अंतिम मान लेने की चेष्ठा का विरोध किया जाता है, दोनों ही समाहित हैं।
आंतरिक अनुभवों के बारे में वज्रयान ग्रंथों में अत्यंत प्रतीकात्मक भाषा प्रयोग की गई है। जिसका उद्देश्य इस पद्धति के साधकों को अपने भीतर ऐसे अनुभव प्राप्त करने में सहायता करना हैं, जो मनुष्य को उपलब्ध सर्वाधिक मूल्यवान अनुभूति समझे जाते हैं। इस प्रकार, वज्रयान गौतम बुद्ध के बोधिसत्त्व (ज्ञान का प्रकाश) प्राप्त करने के अनुभव को फिर से अनुभव करने की चेष्टा करता है।
तांत्रिक दृष्टि से ज्ञान का प्रकाश इस अनुभव से आता है कि विपरीत लगने वाले दो सिद्धांत वास्तव में एक ही हैं; शून्यता (रिक्तता) और प्रज्ञा (ज्ञान) की निष्क्रिय अवधारणाओं के साथ सक्रिय करुणा तथा उपाय (साधन) भी संकल्पित होने चाहिये। इस मूल ध्रुवता और इसके संकल्प को अकसर काम-वासना के प्रतीकों के माध्यम से अभिव्यक्त किया जाता है। वज्रयान की ऐतिहासिक उत्पत्ति तो स्पष्ट नहीं है, केवल इतना ही पता चलता है कि यह बौद्धमत की बौद्धिक विचारधारा के विस्तार के साथ ही विकसित हुआ। यह छठी से ग्यारहवीं शताब्दी के बीच फला-फूला और भारत के पड़ोसी देशों पर इसका स्थायी प्रभाव पड़ा। वज्रयान की संपन्न दृश्य कला पवित्र ‘मंडल’ के रूप में अपने उत्कर्ष तक पहुँच गई थी, जो ब्रह्मांड का प्रतिनिधित्त्व करता है और साधना के माध्यम के रूप में प्रयुक्त होता है।
पम्पोश भट
पम्पोश भट (जन्म 19 सितम्बर 1958) दिल्ली आधारित पर्यावरणविद एवं पुरस्कार विजेता लेखक हैं। भट को उनके १९९५ के कार्य "क्षितिज की खोज में" लिखी गई कविता के लिए प्रतिष्ठित राजभाषा पुरस्कार से सम्मानित किया गया।
पृथिवी नाथ कौल बामज़ाई
पृथिवी नाथ कौल बामज़ाई (1910-2007) भारतीय इतिहासकार थे।
ज़िन्द कौल
ज़िन्द कौल (1884-1965) भारतीय कवि, लेखक और शिक्षक थे। उन्होंने पारसी, हिन्दी, उर्दू और कश्मीरी में रचनाएँ की। कौल ने कश्मीरी कार्यों का पारसी, अंग्रेज़ी और देवनागरी में अनुवाद भी किया। इनके द्वारा रचित एक कविता–संग्रह "सुमरन " के लिये उन्हें सन् १९५६ में साहित्य अकादमी पुरस्कार (कश्मीरी) से सम्मानित किया गया।
ज़िन्द कौल को उनके शिष्यों और दोस्तों में "मास्टरजी" के नाम से भी जाना जाता था। उनको यह नाम इसलिए मिला क्योंकि वो विद्यालय और घर में बहुत कश्मीरियों को पढ़ाया करते थे।
कौल का जन्म कश्मीरी पंडित परिवार में हुआ। उनके पिता लक्ष्मण पंडित उनकी अनौपचारिक शिक्षा के प्रति तटस्थ थे और कौल को जीवन में विभिन्न कठिनाइयों का सामना करना पड़ा। वो एक लम्बे समय के लिए विद्यालय शिक्षक थे। उसके बाद, उन्होंने एक लिपिक के रूप में कार्य किया। सन् 1939 में कौल कश्मीर प्रचार कार्यालय से एक अनुवादक के रूप में सेवानिवृत हुए। उनका १९६५ में जम्मू में निधन हुआ।
ज़िन्द कौल प्रथम कश्मीरी हैं जिन्होंने साहित्य अकादमी पुरस्कार जीता, उन्हें "सुमरन" नामक कविता संकलन पुस्तक की रचना के लिए वर्ष 1956 में यह पुरस्कार मिला। इसका प्रथम संस्करण देवनागरी में प्रकाशित हुआ और बाद में सरकार ने इसे पारसी-अरबी लीपियों में छपवाया। साहित्य अकादमी ने कौल को इस पुस्तक के लिए पुरस्कार राशी ₹ 500 दिये।
कौल ने शुरु में पारसी, हिन्दी और उर्दू में लिखा। उनकी प्रथम कविता "यूनिटी एण्ड सेमपैथी" (Unity and Sympathy) थी जिसकी रचना 1896 में की और इसे श्रीनगर में सनातन धर्म सभा में सुनाया। मास्टरजी ने 1942 में कश्मीरी में लेखन आरम्भ कर दिया। उन्होंने अपनी कश्मीरी कविताओं में प्रारम्भ में भक्ति, दर्शन और शान्ति गीत लिखे। मास्टरजी की कविताएँ सभी चार भाषाओं में प्रकाशित हुई। यद्यपि उन्होंने कश्मीरी लेखने में नाम कमाया।
ज़िन्द कौल ने रहस्यवादी कश्मीरी लेखक और कवि नन्द राम परमानन्द के सभी तीन भागों का अंग्रेज़ी में अनुवाद किया।
हृदय नाथ कुन्ज़रू
डॉ॰ हृदय नाथ कुन्ज़रू (1 अक्टूबर 1887-3 अप्रैल 1978) हृदय नाथ कुन्ज़रू भारत के प्रमुख स्वतन्त्रता सेनानी थे। वे भारतीय संविधान के निर्माण के लिए गठित संविधान सभा के एक सदस्य थे।
खेल मनोरंजन एवं अनुसाशन में भारत सरकार को सुझाव देता है कुंजरू समिति का निर्माण हृदय नाथ कुंजरू की अद्यक्षता में किया गया था।
आगरा और लंदन स्कूल ऑफ इकोनॉमिक्स से शिक्षा प्राप्त करने के बाद कुंजरू सर्वेन्ट्स ऑफ इंडिया सोसाइटी से जुड़े और 1936 में इसके आजीवन अध्यक्ष चुने गए। वे उदार राजनीति में, संयुक्त प्रांत और दिल्ली में सक्रिय रहे। उन्होंने सरकार द्वारा बनाए गई विभिन्न आयोगों में अपनी सेवाएं प्रदान कीं। वे अल्पसंख्यकों के अधिकारों के पक्षधर थे। उन्होंने 'इंडियन काउंसिल ऑफ वर्ल्ड अफेयर' की स्थापना की। शिक्षा में उनकी काफी रुचि थी इसलिए वे सक्रिय रूप से विभिन्न शैक्षणिक समितियों से जुड़े थे।
धनवन्ती राम राव
धनवन्ती राम राव (1893-1987) कश्मीर की एक प्रमुख सामाजिक कार्यकर्त्ता और सुधारक थीं।
रतन कुमार नेहरू
रतन कुमार नेहरू अथवा आर के नेहरू (10 अक्टूबर 1902 - 2 अप्रैल 1981) भारत के प्रशासनिक कर्मचारी एवं राजदूत थे। वो जवाहर लाल नेहरू के चचेरे भाई थे। वो भारतीय विदेश मंत्रालय के महासचिव रहे और 1950 एवं 60 के दशक में विभिन्न राष्ट्रों के राजदूत भी रहे। 1955 से 1958 तक वो चीन में भारत के राजदूत थे और 1958 से 1960 तक संयुक्त अरब गणराज्य में भारतीय राजदूत रहे।
ताबा राम तुर्की
ताबा राम तुर्की (जन्म १७७६ - निधन - १८४७) जम्मू-कश्मीर (भारत) के उर्दू और फारसी के प्रसिद्ध कवि थे।
रतन नाथ धर सरशार
रतन नाथ धर सरशार (जन्म - १८४६ - मृत्यु १९०३) उर्दू के प्रसिद्ध उपन्यासकार थे। इनके लेखन के प्रसंशकों में हिंदी और उर्दू के प्रसिद्ध उपन्यासकार प्रेमचंद भी शामिल थे। उनके द्वारा रचित उपन्यास "फसाना-ए-आज़ाद" का प्रकाशन १८७८ से १८८५ के मध्य धारावाहिक रूप से उनके अखबार "अवध अखबार" में हुआ। इस नॉवेल का हिन्दी अनुवाद प्रेमचंद ने "आजाद कथा" नाम से प्रकाशित किया और इसको आधार बनाकर शरद जोशी ने ८० के दशक में दूरदर्शन पर प्रसारित धारावाहिक वाह जनाब की भी रचना की।
राजा दीना नाथ
संत छोटे बाबा उत्तर प्रदेश के गोंडा जनपद अंतर्गत सोनवरसा पोखरा सिद्ध पीठ के पीठाधीश्वर महंत तथा आध्यात्मिक संत है
भजन सोपोरी
भजन सोपोरी (जन्म १९४८ श्रीनगर, कश्मीर) एक प्रसिद्ध संतूर वादक हैं।
दीना नाथ वल्ली
दीना नाथ वल्ली (1908-2006) विख्यात कश्मीरी चित्रकार थे। वो मुख्यतः दैनिक जीवन के दृश्यों की चित्रकारी करने के लिए जाने जाते हैं।
पॉल वॉकर
पॉल विलियम वॉकर IV (; 12 सितम्बर, 1973 – 30 नवम्बर 2013) एक अमेरिकी अभिनेता थे। इन्होंने 25 से ज्यादा फ़िल्मों में काम किया था। 1999 में हिट फ़िल्म "वार्सिटी ब्लूज़" द्वारा इन्हें ख्याति प्राप्त हुई। इन्हें सबसे अधिक इनकी "द फ़ास्ट एंड द फ़्यूरियस" फ़िल्म शृंखला में ब्रायन ओ'कॉनर की निभाई गई भूमिका के लिए जाना जाता है। इन्होंने "ऐट बिलो", "इनटू द ब्ल्यू", "सीज़ ऑल दैट" और "टेकर्स" जैसी सफ़ल फ़िल्मों में भी काम किया था। वॉकर नैशनल ज्यॉग्रैफिक चैनल की शृंखला "एक्सपीडिशन ग्रेट वाइट" में भी नज़र आए थे। 30 नवम्बर 2013, को 40 वर्ष की उम्र में एक कार दुर्घटना में वॉकर की मृत्यु हो गयी।
वॉकर का जन्म 12 सितम्बर, 1973 को चॅरिल और पॉल विलियम वॉकर III के घर ग्लेनडेल, कैलिफ़ोर्निया, में हुआ था। इनकी माता पेशे से फ़ैशन मॉडल और पिता सीवर ठेकेदार थे। इनका पालन पोषण लॉस एंजिल्स काउंटी के सैन फर्नांडो वैली क्षेत्र में हुआ। इनकी वंशावली आयरिश, अंग्रेज़ी और जर्मन थी। इनके दादा पेशेवर मुक्केबाज़ "आयरिश बिली वॉकर" थे। इनके परिवार ने इन्हें चर्च ऑफ़ जीसस क्राइस्ट ऑफ़ लेटर–डे सेंट्स के सदस्य के रूप में परवरिश की। विलेज क्रिश्चियन स्कूल से इन्होंने अपनी स्कूली शिक्षा प्राप्त की थी। हाई स्कूल के पश्चात इन्होंने कई सामुदायिक कॉलेजों में शिक्षा ग्रहण की जिसमें इनका मुख्य विषय समुद्री जीवविज्ञान था।
नवम्बर 30, 2013, की दोपहर 3:30 बजे (प्रशांत समय क्षेत्र अनुसार) वॉकर और उनका मित्र, जिसकी पहचान वॉकर की चैरिटी रीच आउट वर्ल्डवाइड (तूफ़ान हैयान के पीड़ितों के लिए) के आयोजकों द्वारा रॉजर रोड्स के रूप में की गई, चैरिटी के एक आयोजन से वापस जा रहे थे। रोड्स की लाल रंग की पोर्श क्रेर्रा जीटी गाड़ी में आयोजन छोड़ने के कुछ समय पश्चात ही रोड्स, जो कि गाड़ी चला रहे थे, ने नियंत्रण खो दिया और गाड़ी वेलेंशिया, सैंटा क्लैरिटा, में बिजली के खम्भे और पेड़ से जा टकराई और वो गाडी इतनी ज़ोर से टकराई की वह गाडी 1 फ़ीट के डब्बे में परावर्तित हो गई। लॉस एंजिल्स काउंटी शेरिफ विभाग ने दोनों को मौके पर ही मृत घोषित कर दिया। विभाग के अनुसार तेज़ गति दुर्घटना में एक कारक थी।
जई का दलिया
जई का आटा या जई का दलिया (अंग्रेजी: Oatmeal; ओटमील) एक खाद्य पदार्थ है जिसे जई के साबुत अनाज को पीस कर या फिर दल कर प्राप्त किया जाता है।  पहले कूट कर जई के दानो से भूसी उतारी जाती है, फिर इन्हें सेंका जाता है। सेंकने से इनके स्वाद में वृद्धि होती है। इसके बाद इन्हें पीस कर महीन, मध्यम या फिर दरदरा आटा प्राप्त किया जाता है। यदि जई के दानों को भाप में पका कर बेलन से चपटा किया जाता है तो प्राप्त खाद्य पदार्थ को जई की खली (रोल्ड ओट्स) कहते हैं। "तुरंत तैयार होने वाले जई के दलिये" को पहले पका कर सुखाया जाता है फिर इसमें चीनी या अन्य स्वादवर्धक सामग्रियां मिलाई जाती हैं। दोनो प्रकार से प्राप्त जई को या तो बिना पकाये ही खाया जा सकता है या फिर इसे पानी अथवा दूध में पका कर दलिया बनाया जा सकता है। जई का आटा बिस्कुट या केक बनाने में भी प्रयोग किया जाता है।  आजकल जई के दलिये का प्रयोग इसके स्वास्थ्यवर्धक गुणों के कारण दिनोंदिन बढ़ता जा रहा है। जई के दलिये में उपस्थित घुलनशील रेशों के कारण इनका रोज़ाना एक कटोरा सेवन खून में कोलेस्ट्रोल की मात्रा घटाने में सहायता करता है। यदि इनका सेवन कम वसा भोजन के साथ किया जाये तो यह हृदय रोगों से बचाव में सहायक सिद्ध होता हैं।
१९७७ यूईएफए कप फाइनल
१९७७ यूईएफए कप फाइनल एक फुटबॉल मैच था, जो इटली के जुवेंटस और स्पेन के एथलेटिक बिलबाओ के बीच दो चरण मे खेला गया था। जुवेंटस अवे गोल नियम पर 2-2 से जीत हासिल की। यह अपनी पहली टीम में विदेशी खिलाड़ियों के बिना एक यूरोपीय टूर्नामेंट में एक इतालवी पक्ष के लिए पहली जीत थी, साथ ही साथ जुवेंटस का पहला यूरोपीय खिताब था।
टाइम (अंग्रेज़ी पत्रिका)
टाइम () अमेरिकी साप्ताहिक समाचार पत्रिका है जिसका प्रकाशन न्यू यॉर्क शहर से होता है। इसकी स्थापना 1923 में हुई थी और कई दशकों तक इस पर हॅनरी ल्यूस का प्रभुत्व रहा। "टाइम" के विश्व में कई विभिन्न संस्करण प्रकाशित होते हैं। यूरोपीय संस्करण "टाइम यूरोप" (पूर्व नाम: "टाइम अटलांटिक") का प्रकाशन लंदन से होता है और यह मध्य पूर्व, अफ़्रीका और 2003 से लॅटिन अमेरिका को कवर करता है। एशियाई संस्करण "टाइम एशिया" हॉन्ग कॉन्ग से संचालित होता है। दक्षिण प्रशांत संस्करण सिडनी में आधारित है और इसमें ऑस्ट्रेलिया व न्यूज़ीलैंड सहित प्रशांत महासागर के द्वीप समूह कवर किए जाते हैं। 2008 में "टाइम" ने अपना कनाडा में स्थापित विज्ञापनदाता संस्करण बंद कर दिया था।
साप्ताहिक समाचार पत्रिकाओं की श्रेणी में "टाइम" का संचलन विश्व में सर्वाधिक है। वर्ष 2014 के अनुसार, इसका कुल संचलन 3,281,557 प्रतियों का है, जो इसे अमेरिका की सर्वाधिक संचलन वाली सभी पत्रिकाओं में दसवाँ, तथा साप्ताहिक पत्रिकाओं में दूसरा स्थान देता है।
मई 2006 से अक्टूबर 2013 तक इस पत्रिका के प्रबंध संपादक रिचर्ड स्टॅंगॅल थे, जिसके बाद से नॅन्सी गिब्स इस पद पर हैं।
अखिल भारतीय साहित्य परिषद
अखिल भारतीय साहित्य परिषद् भारतीय भाषाओं का एक देशव्यापी संगठन है। इसकी स्थापना २७ अक्टूबर १९६६ को दिल्ली में हुई थी। उसी वर्ष इसका राष्ट्रीय अधिवेशन प्रसिद्ध साहित्यकार जैनेन्द्र कुमार की अध्यक्षता में सम्पन्न हुआ था। सरदार जीतसिंह 'जीत' को इसके संगठन का दायित्व दिया गया था। वर्तमान में इसके अध्यक्ष त्रिभुवन नाथ शुक्ल हैं। जबकि संगठन का कार्य श्रीधर पराडकर देखते हैं। सम्पूर्ण भारतवर्ष के २१ प्रान्तों में इसका कार्य चल रहा है। राष्ट्रीय पुनर्निर्माण के व्यापक लक्ष्य को लेकर साहित्य के क्षेत्र में भारतीय भाषाओं के सक्रिय साहित्यकारों, समालोचकों, चिन्तनशील विचारकों एवं साहित्यिक सुरुचिसम्पन्न नागरिकों के इस वैचारिक व रचनात्मक साहित्यिक संगठन की स्थापना २७ अक्टूबर १९६६ को भारत की राजधानी दिल्ली में हुई थी। प्रारम्भ में इसका नाम भारतीय साहित्य परिषद् रक्खा गया था। इसकी अध्यक्षता के लिये सुप्रसिद्ध हिन्दी साहित्यकार जैनेन्द्र कुमार का नाम सर्वसम्मति से तय हुआ। उन्होंने ही इसकी पहली आम सभा की अध्यक्षता की थी। बाद में इसका कार्य विस्तार हुआ और इसे अखिल भारतीय साहित्य परिषद् नाम दिया गया। साहित्य के क्षेत्र में यह राष्ट्रीय स्वयंसेवक संघ का आनुषंगिक संगठन है। संघ की ओर से समय-समय पर पूर्णकालिक कार्यकर्ताओं को इसका संगठन कार्य सौंपा जाता है।
प्रान्तीय एवं स्थानीय स्तर पर कार्यरत परिषद् की सभी इकाइयों को संगठन की दृष्टि से सम्बद्ध करने हेतु "अखिल भारतीय साहित्य परिषद् न्यास" का गठन १९९८ में किया गया। इसका पंजीकृत केन्द्रीय कार्यालय बाबासाहब आपटे भवन देशबन्धु गुप्त मार्ग नई दिल्ली में है। परिषद् अखिल भारतीय साहित्य परिषद् न्यास के अन्तर्गत कार्य करती है। भारतीय भाषाओं की कोई भी समवैचारिक साहित्यिक संस्था न्यास से सम्बद्धता प्राप्त कर सकती है। अखिल भारतीय साहित्य परिषद् का कार्यक्षेत्र सम्पूर्ण भारतवर्ष है।
परिषद् साहित्य की विविध विधाओं में सामान्यत: निम्न कार्यक्रम आयोजित करती है:
परिषद् अखिल भारतीय स्तर पर "साहित्य परिक्रमा" के नाम से एक त्रैमासिक पत्रिका का प्रकाशन भी करती है। इसके अतिरिक्त इसकी स्थानीय व प्रान्तीय इकाइयाँ भी अपनी पत्रिकायें प्रकाशित करती हैं। परिषद् की प्रकाशन योजना के अन्तर्गत पुस्तकें भी प्रकाशित की जाती हैं।
अब तक इसके १३ राष्ट्रीय अधिवेशन हुए हैं जिनका स्थान व वर्षानुसार विवरण इस प्रकार है:
१ - दिल्ली (१९६६), २ - दिल्ली (१९६९), ३ - कोटा (१९७२), ४ - अंबाला (१९७४), ५ - कोटा (१९८९), ६ - हैदराबाद (१९९२), ७ - आगरा (१९९४), ८ - कोटा (१९९६), ९ - सोनीपत (१९९८), १० - वाराणसी (२००२), ११ - राजकोट (२००५), १२ - दिल्ली (२००७), १३ - भुज (२०११) एवं १४ - झाँसी (२०१४)।
भारत के निम्न साहित्यकार अखिल भारतीय साहित्य परिषद् के राष्ट्रीय अध्यक्ष रह चुके हैं:
खेप प्रक्रमण
कम्प्यूटर पर, किसी निर्धारित क्रम से, किसी व्यक्ति के हस्तक्षेप के बिना, एक के बाद एक करके कई प्रोग्राम (या कार्य) चलाने को खेप प्रक्रमण (बैच प्रोसेसिंं) कहते हैं। इसे 'गण प्रक्रमण' भी कहते हैं।
अंजुम चोपड़ा
अंजुम चोपड़ा (20 मई 1977) भारत की राष्ट्रीय महिला क्रिकेट टीम की सदस्य और भारतीय महिला क्रिकेट टीम की पूर्व कप्‍तान हैं।
12 फ़रवरी 1995 को न्यूजीलैंड के क्राइस्टचर्च में न्यूजीलैंड के खिलाफ उन्होने पहली बार एक दिवसीय अंतरराष्ट्रीय मैच खेला। कुछ महीनों बाद यानि 17-20 नवम्बर 1995 को उन्होने कोलकाता के ईडेन गार्डेन में इंगलैंड के खिलाफ टेस्ट करियर की शुरुआत की। वे वाएं हाथ के बल्लेबाज और दाएं हाथ के मध्यम तेज गेंदबाजी करती हैं। उन्होने 12 टेस्ट और 116 एकदिवसीय मैच खेले हैं। वे एयर इंडिया महिला क्रिकेट टीम, इंडिया रेड औरत टीम और भारतीय महिला क्रिकेट टीम का हिसा रही हैं। उन्होने अपना अंतिम टेस्ट मैच वर्ष 2006 में टाउनटन में 29 अगस्त से 1 सितम्बर के बीच इंग्लैंड के खिलाफ खेला। उन्होने पिछला एक दिवसीय अंतर्राष्ट्रीय मैच 16 मार्च 2012 को ऑस्ट्रेलिया के खिलाफ मुंबई में खेला। अपने लंबे करियर में अंजुम ने टी-20 मैच भी खेली हैं। पहला टी-20 मैच पहली बार उन्होने डार्बी में ऑस्ट्रेलिया के खिलाफ खेला और अंतिम टी-20 मैच 23 मार्च 2012 को उन्होने ऑस्ट्रेलिया के खिलाफ विशाखापत्तनम में खेला। अंजुम एक रियलिटी शो: फियर फैक्टर - खतरों के खिलाड़ी सीजन 4 में भाग ले चुकी हैं।
हरियाणा जनहित काँग्रेस
हरियाणा जनहित काँग्रेस हरियाणा का एक प्रमुख राजनीतिक दल था, जिसकी स्थापना हरियाणा के पूर्व मुख्यमंत्री चौधरी भजन लाल ने की थी।
इसके अध्यक्ष कुलदीप बिश्नोई रह चुके हैं। वर्ष 2016 में इस दल का विलय भारतीय राष्ट्रीय कांग्रेस में हो गया।
मानित विश्वविद्यालय
मानद विश्वविद्यालय ("Deemed University, डीम्ड यूनिवर्सिटी") या सम विश्वविद्यालय भारत में उच्च शिक्षा के संस्थानों को उच्च शिक्षा विभाग द्वारा दी गई एक मान्यता है। यह भारत में एक प्रकार का विश्वविद्यालय है। भारत में उन उच्‍चतर शिक्षा संस्थाओं को मानद विश्वविद्यालय कहते हैं जिन्हें विश्वविद्यालय अनुदान आयोग की सलाह पर भारत सरकार के उच्च शिक्षा विभाग द्वारा इस प्रकार की (अर्थात 'मानित विश्वविद्यालय' की) मान्यता दी जाती है। जिन संस्‍थानों को 'मानित विश्वविद्यालय' घोषित किया जाता है, वे विश्वविद्यालय के शैक्षिक स्‍तरों और विशेषाधिकारों का उपयोग करते हैं। मानित विश्वविद्यालय शिक्षा के किसी विशिष्‍ट क्षेत्र में ऊंचे स्‍तर पर कार्य करने वाले संस्थान हैं।
डीम्ड विश्वविद्यालय की स्थिति प्राप्त संस्थान न केवल अपने पाठ्यक्रम को निर्धारित करने की पूर्ण स्वायत्तता प्राप्त करते हैं बल्कि प्रवेश नीति, विभिन्न पाठ्यक्रमों के शुल्क तथा छात्रों के लिए निर्देश भी बनाने के लिये स्वतन्त्र होते हैं।
डीम्ड विश्वविद्यालय के अभिभावक विश्वविद्यालय इनके प्रशासन पर नियंत्रण नहीं कर सकते, तथापि इनकी डिग्रियाँ अभिभावक विश्वविद्यालय द्वारा ही प्रदान की जाती हैं। हालांकि, कई समविश्वविद्यालयों को उनके अपने नाम के तहत डिग्री प्रदान करने की अनुमति है।
इन 'मानित विश्वविद्यालय' संस्‍थानों ने भारत में उच्‍चतर शिक्षा के आधार को विस्‍तार प्रदान किया है और ये विभिन्‍न विषयों जैसे चिकित्‍सा शिक्षा, शारीरिक शिक्षा, मात्स्यिकी शिक्षा, भाषाओं, सामाजिक विज्ञानों, जनसंख्‍या विज्ञानों, पशुपालन शोध, वन शोध, आयुध प्रौद्योगिकी, तटीय शिक्षा, योग, संगीत और सूचना प्रौद्योगिकी आदि में शिक्षा और शोध सुविधाएं प्रदान कर रहे हैं।
भजन लाल
भजन लाल(15 January 1995) एक समाजवदी व्यक्तित्व के धनी और महान शिक्षाविद
भजनलाल बिश्नोई का जन्म 6 अक्टूबर 1930 को (मांझू/मांजू गोत्र) के बिश्नोई जाट किसान परिवार में हुआ था जो ब्रिटिश भारत के बहावलपुर रियासत का एक कोरानवाली गाँव था, जो अब पाकिस्तान में है।
उन्होंने जसमादेवी से शादी की, जिनसे उनके दो बेटे हुए - चंदर मोहन बिश्नोई और कुलदीप बिश्नोई - और एक बेटी रोशनी हुई। उन्होंने अपने पेशे की शुरुआत हिसार जिले के आदमपुर शहर में एक व्यापारी के रूप में की और बाद में आदमपुर (विधानसभा क्षेत्र) से राजनीति में प्रवेश किया।
३ जून २०११ को दिल का दौरा पड़ने से उनका निधन हो गया।
भूपेंद्र सिंह हुड्डा
भूपेंद्र सिंह हुड्डा (जन्म 15 सितंबर 1947) वह स्वतंत्रता सेनानी एवं भारतीय संविधान सभा के सदस्य रहे रणबीर सिंह हुड्डा के पुत्र तथा भारतीय राष्ट्रीय काँग्रेस के एक राजनेता हैं। वे मार्च 2005 से अक्टूबर 2014 तक हरियाणा के मुख्यमंत्री रहे। अक्टूबर 2009 में काँग्रेस के दोबारा जीतने पर उन्होनें दूसरी पारी की शुरुआत की जो कि हरियाणा के इतिहास में 1972 के बाद पहली बार था।
2014 के हरियाणा विधान सभा चुनाव में कांग्रेस की हार के बाद 19 अक्टूबर 2014 को उन्होंने पद से इस्तीफा दे दिया।
उनके पिता रणबीर सिंह हुड्डा भारत की संविधान सभा के सदस्य रहे।
लघुपाराशरी
लघुपाराशरी संस्कृत श्लोकों में रचित लघु ग्रन्थ है। इसे 'जातकचन्द्रिका' भी कहते हैं। यह विंशोत्तरी दशा पद्धति का महत्वपूर्ण ग्रन्थ है तथा वृहद् पाराशर होराशास्त्र पर आधारित है। इसके रचनाकार के बारे में ठीक-ठीक पता नहीं है किन्तु माना जाता है कि पाराशर के अनुयायियों ने इसकी रचना की।
लघुपाराशरी में ४२ श्लोक हैं जो पाँच अध्यायों में विभक्त हैं।
२०१३ विधानसभा चुनाव
2013 में इन राज्यों में विधानसभा चुनाव हुए -और आदमी पार्टी परिणाम
!style="background-color:#E9E9E9" class="unsortable"| !style="background-color:#E9E9E9" align=center|दल !style="background-color:#E9E9E9" align=center|ध्वज !style="background-color:#E9E9E9" |उम्मीदवार !style="background-color:#E9E9E9" |सीटें जीती
!style="background-color:#E9E9E9" |परिवर्तन !style="background-color:#E9E9E9" |सीट % !style="background-color:#E9E9E9" |वोट % !style="background-color:#E9E9E9" |परिवर्तन
!colspan=2 style="background-color:#E9E9E9"|!!style="background-color:#E9E9E9"|!!style="background-color:#E9E9E9"|कुल!!style="background-color:#E9E9E9"|223!!style="background-color:#E9E9E9"|मतदान!!style="background-color:#E9E9E9"| 70.23%!!style="background-color:#E9E9E9"|मतदाता!!style="background-color:#E9E9E9"|4,36,00,000
ज्वालाप्रसाद
राजा ज्वालाप्रसाद (१८७२ ईo - १६ सितंबर १९४४) भारत के प्रसिद्ध इंजीनियर एवं काशी हिंदू विश्वविद्यालय के प्रत्युपकुलपति (सन् १९३६) थे।
ज्वालाप्रसाद का जन्म १८७२ ईo में उत्तर प्रदेश के बिजनौर जिले के मंडवार कस्बे में हुआ था। टॉमसन सिविल इंजीनियरिंग कॉलेज (वर्तमान आईआईटी रूड़की), रुड़की, से आपेन इंजीनियरी की परीक्षा प्रथम श्रेणी में उत्तीर्ण की और सर्वप्रथम रहे। सर्वप्रथम स्थान प्राप्त करने के कारण इन्हें कौंसिल ऑव इंडिया तथा टॉमसन पुरस्कार और गणित में प्रथम होने के कारण काटेल स्वर्णपदक मिला।
आपने प्रथम और द्वितीय दिल्ली दरबार की तैयारियों में कार्य किया। कुछ दिनों तक आपने पटियाला राज्य में कार्यपालक इंजीनियर के पद पर कार्य किया। यहाँ पर आप आर्यसमाज सभा के अध्यक्ष भी थे। १० अक्टूबर १९०९ ईo, को पटियाला में राजद्रोह के अपराध में गिरफ्तार कर लिए गए और इन्हें पटियाला छोड़ने की आज्ञा दी गई। पर बाद में इन्हें निर्दोष घोषित किया गया और उत्तर प्रदेश सरकार ने इन्हें फतेहपुर का कार्यपालक इंजीनियर नियुक्त किया। काशी हिंदूविश्वविद्यालय के भवनों के निर्माण के लिये सन् १९१६ में इनकी सेवाएँ प्रतिनियुक्ति (डेप्युटेशन) पर माँग ली गई थीं। विश्वविद्यालय के भवनों पर भारतीय स्थापत्य का जो प्रभाव दृष्टिगत होता है वह सब इन्हीं की सूझबूझ का परिणाम है।
१९२४ ईo में इन्होंने जलविद्यत् एवं नलकूप योजनाएँ बनाईं और वे सरकार द्वारा स्वीकृत कर ली गईं। शारदा नहर योजना में भी इन्होंने योगदान दिया। आपने ही काली नदी तथा रामगंगा से जलविद्युत् द्वारा पानी चढ़ाने का विचार विकसित किया था।
उत्तर प्रदेश के मुख्य इंजीनियर तथा सिंचाई विभाग के सहसचिव पद पद छह वर्षों तक कार्य करने के पश्चात् १९३१ ईo में आप सरकारी सेवा से निवृत्त हुए। सरकार ने सन् १९३२ में इन्हें 'राजा' की उपाधि से विभूषित किया। इसके बाद इन्होंने अपना बहुत समय कृषिकार्य और चीनी उद्योग में लगाया। गंगा और मालिनी नदी के संगम पर धपुर्मर नगरी की स्थापना की और उसे सभी आधुनिक सुख सुविधाओं से परिपूर्ण बनाया। अनेक प्रकार के उन्नत बीज इन्होंने तैयार किए। काशी हिंदू विश्वविद्यालय के अर्थसचिव और प्रत्युपकुलपति पद पर रहकर, आपने इसकी चिरस्मरणीय सेवाएँ की थीं। काशी के मणिकर्णिका तथा हरिश्चंद्र घाट के सुधार में इनका महत्वपूर्ण योगदान था। उत्तर प्रदेश के अनेक सार्वजनिक भवनों के निर्माण में इनका हाथ था। १६ सितंबर १९४४ ईo को इनका देहावसान हो गया।
सुलभ कुलकर्णी
सुलभ कुलकर्णी (जन्म १९४९) भारतीय विज्ञान शिक्षा एवं अनुसंधान संस्थान, पुणे, भारत में भौतिक विज्ञान की प्रोफ़ेसर हैं। वो नैनोप्रौद्योगिकी, पदार्थ विज्ञान और पृष्ठ विज्ञान के क्षेत्र में शोध कार्य करती हैं।
सुलभ कुलकर्णी ने बी एस सी, एम एस सी और पी एच डी पुणे युनिवर्सिटी से किया था। 1976 में पी एच डी करने के बाद वह और रीसर्च करने के इरादे से वह म्यूनिक, जर्मनी में सर्फ़ेस टेक्नॉलजी पर खोज कर चुकी हैं।
सुलभ कुलकर्णी 2009 तक पुणे युनिवर्सिटी में फ़िज़िक्स की प्रोफेसर थीं।  वह वनस्थली विश्वविद्यालय, राजस्थान की प्रो वाइसचान्स्लर भी रह चुकी है।
देवी लाल
चौधरी देवी लाल (25 सितम्बर 1914 — 6 अप्रैल 2001) जो कि हरियाणा में "ताऊ देवी लाल" के नाम से भी प्रसिद्ध हैं, हरियाणा राज्य से आने वाले एक प्रमुख राजनेता थे जो कि 19 अक्टूबर 1989 से 21 जून 1991तक भारत के उप-प्रधानमंत्री रहे। वे दो बार (21 जून 1977 से 28 जून 1979, तथा 17 जुलाई 1987 से 2 दिसम्बर 1989) हरियाणा के मुख्यमंत्री भी रहे। उनकी समाधि-संघर्ष घाट दिल्ली में है।
चौधरी देवीलाल उन कुछ चुनिंदा राजनीतिज्ञों में से हैं जो आजादी के बाद तथा आजादी के पहले दोनों ही समय में भारतीय राजनीति में सक्रिय रहे। देश की आजादी के बाद जब पहली बार चुनाव हुए तब हरियाणा पंजाब राज्य का हिस्सा था और वहां हुए विधानसभा चुनावों में चौधरी देवीलाल पहली बार सन 1952 में ही विधायक बने और उसके बाद पुनः 1957 तथा 62 मैं भी पंजाब विधानसभा के सदस्य रहे।
चौधरी देवी लाल के पिता का नाम लेख राम था उनका जन्म हिसार जिले के तेजाखेड़ा गांव में 25 सितंबर 1914 को हुआ था उनका विवाह सन 1926 में हरखी देवी साथ हुआ। उनकी कुल 5 संताने हुई जिनमें चार पुत्र तथा एक पुत्री थी। उनके पुत्रों के नाम है ओमप्रकाश चौटाला, प्रताप चौटाला और रण जीत सिंह तथा जगदीश चौटाला। वर्तमान समय में उनके कई नाती तथा पोते हरियाणा की राजनीति में कई दलों में सक्रिय हैं उनमें प्रमुख हैं जननायक जनता पार्टी के संयोजक दुष्यंत चौटाला जो कि वर्तमान समय में हरियाणा के उप मुख्यमंत्री हैं तथा ओम प्रकाश चौटाला के बड़े बेटे अजय चौटाला के सुपुत्र हैं दुष्यंत चौटाला के छोटे भाई दिग्विजय चौटालाा भी जींद विधानसभा से उप चुनाव लड़े थे परंतु दूसरे स्थान पर रह गए अजय चौटाला खुद भी सांसद रह चुके हैं ओम प्रकाश चौटाला के दूसरे बेटे अभय चौटाला वर्तमान समय में ऐलनाबाद विधानसभा के विधायक हैं तथा वे पिछलीी विधानसभा मैं नेता प्रतिपक्ष भी थे अजय चौटालाा की पत्नी नैना चौटाला भी वर्तमान मेंं हरियाणा विधानसभाा में विधायक हैं तथा अभय चौटालाा की के पुत्र करण चौटाला तथा भी हरियाणाा की राजनीति में सक्रिय हैं। देवी लाल के सबसे छोटे पुत्र जगदीश चौटाला के पुत्र आदित्य चौटाला भी अबकी बार भारतीय जनता पार्टी विधानसभा चुनाव लड़े परंतु हार गए
उप प्रधानमंत्री बनने के बाद का दौर चौधरी देवी लाल के लिए बहुत ही खराब रहा। उसके बाद हुए तीन लोकसभा चुनावों सन 1991, 1996, तथा 1998 में चौधरी देवी लाल हरियाणा की रोहतक सीट से खड़े हुए और अपने राजनैतिक प्रतिद्वंदी भूपेंद्र सिंह हुड्डा से तीनों चुनाव में परास्त हुए। अंत में उनके पुत्र ओम प्रकाश चौटाला ने 1998 में उन्हें राज्यसभा का सदस्य बनवा दिया और राज्यसभा का सदस्य रहते हुए ही 2001 में उनकी मृत्यु हो गई।
देवीलाल के बारे में कुछ लोगों का कहना है कि उन्होंने सन उन्नीस सौ नवासी में प्रधानमंत्री बनने से इनकार कर दिया उन्होने सहा कि लोग मुझे 'ताऊ'कहकर बुलाते है इसलिए मुझे ताऊ ही रहने दिया जाए और प्रधानमंत्री वी.पी.सिंह को बनाया जाए देवीलाल के इस वक्तव्य और जिंदादिली को आज भी लोग पसंद करते हैं चौटाला वी.पी.सिंह सरकार में उप प्रधानमंत्री रहे बाद में जब चंद्रशेखर ने जनता दल का विभाजन कराया और राजीव गांधी के सहयोग से प्रधानमंत्री बने तब देवीलाल ने भी चंद्रशेखर गुट को अपना समर्थन दिया और चंद्रशेखर की सरकार में भी उप प्रधानमंत्री बने सन 1972 में हरियाणा में विधानसभा चुनाव हुए और देवीलाल भजनलाल और बंसीलाल दोनों से नाराज हो गए नाराज होकर उन्होंने आदमपुर और तोशाम दोनों ही सीटों से निर्दलीय पर्चा भर दिया और दोनों सीटों पर चुनाव हार गए आदमपुर में उन्हें भजनलाल ने करीब 10000 वोटों से हराया तो तोशाम में बंसीलाल में करीब 20000 वोटों से हराया
तीसरा मोर्चा (भारत की राजनीति)
तीसरा मोर्चा का भारत की राष्ट्रीय राजनीति में एक विलक्षण सा ही अस्तित्व है। भारत में मुख्यतः दो ही प्रमुख राजनीतिक पार्टियां रही हैं। समय समय पर बाकी दलों ने इकट्ठे होकर मजबूत रूप से एक तीसरा मोर्चा बनाने की कोशिश की है, जो कई बार सफल हुआ और कई बार असफल। सफल इसलिए कि समय समय पर तीसरे मोर्चा सरकार बनाने में सफल रहा, असफल इसलिए कि यह मोर्चा कभी भी लंबे समय तक नहीं चला तथा अभी तक हर बार अस्थायी ही साबित हुआ।
मोरार जी देसाई,पुर्व प्रधानमंत्री
विश्वनाथ प्रताप सिंह, देवी लाल, जॉर्ज फर्नांडिस, चंद्रशेखर
समाजवादी पार्टी, जनता दल यूनाईटेड, बीजू जनता दल, तेलुगु देसम मुलायम सिंह यादव, नितीश कुमार, ममता बनर्जी, नवीन पटनायक
अक्टूबर में १४ पार्टियां एक मंच पर इकट्ठी हुई।
हरियाणा विधानसभा
हरियाणा विधानसभा का मुख्यालय चंडीगढ़ में है। हरियाणा प्रदेश १ नवम्बर १९६६ को अस्तित्व में आया। उस समय इसमें ५४ सीटें थी जिनमेंसे १० अनुसूचित जातियों के लिए आरक्षित थीं। मार्च १९६७ में संख्या को बढ़ाकर ८१ किया गया और १९७७ में इसे ९० किया गया जिनमें १७ अनुसूचित जातियों के लिए आरक्षित हैं।
हरियाणा विधानसभा का मुख्यालय चंडीगढ़ स्थित कैपिटल कॉम्पलेक्स में है। यह कॉम्पलेक्स ली कारबूज़िए द्वारा डिज़ाईन की गई इमारतों का समूह है।
कुल सीटें ९०, जिनमें से १७ (आरक्षित) हैं। विस्तृत सूची के लिए हरियाणा के विधानसभा निर्वाचन क्षेत्र पृष्ठ देखें।
वर्तमान में 14वीं विधानसभा है। शासक दल भाजपा और जजपा है, मुख्यमंत्री हैं मनोहर लाल खट्टर और उपमुख्यमंत्री दुष्यंत चौटाला है ज्ञान चंद गुप्ता विधानसभा अध्यक्ष है और डॉ रघुवीर सिंह कादियान को विधानसभा का प्रोटेम स्पीकर बनाया गया है।
हरियाणा के नए राज्यपाल(governor):-बंडारू दातात्रय18Ve हरियाणा के नए राज्यपाल
कैथल विधानसभा निर्वाचन क्षेत्र, हरियाणा
कैथल विधानसभा निर्वाचन क्षेत्र, हरियाणा हरियाणा में कैथल जिले में स्थित विधान सभा क्षेत्र है। यह क्षेत्र कुरुक्षेत्र लोक सभा निर्वाचन क्षेत्र के अन्तर्गत आता है।
वर्तमान विधायक श्री लीला राम हैं जो कि भारतीय जनता पार्टी राजनीतिक दल से संबद्ध हैं।
ऐलनाबाद विधानसभा निर्वाचन क्षेत्र, हरियाणा
ऐलनाबाद विधानसभा निर्वाचन क्षेत्र, हरियाणा हरियाणा में सिरसा जिले में स्थित विधान सभा क्षेत्र है। यह क्षेत्र सिरसा लोक सभा निर्वाचन क्षेत्र के अन्तर्गत आता है।
वर्तमान विधायक अभय सिंह चौटाला हैं।
चांग ई-3
चांग ई-3 () चंद्रमा की सतह के अध्ययन हेतु चीनी राष्ट्रीय अंतरिक्ष प्रशासन द्वारा संचालित एक अंतरिक्ष मिशन है। चंद्रमा की सतह पर यह चीन का पहला रोवर मिशन है। चीनी चंद्र अन्वेषण कार्यक्रम के दूसरे चरण के अंतर्गत चांग ई-3 को 1 दिसम्बर 2013 को सफलतापूर्वक लॉन्च किया गया। 14 दिसम्बर 13:11 UTC को यह अंतरिक्ष यान चन्द्रमा की सतह पर उतरा।
अंतरिक्ष यान का नाम चीनी पौराणिक कथाओं में चंद्रमा की देवी "चांग" के ऊपर रखा गया है और यह चांग ई-1 एवं चांग ई-2 का अनुवर्ती है। चंद्र रोवर का नाम "युतु", जो की चीनी लोककथा के अनुसार चंद्रमा पर रहने वाला एक सफेद खरगोश है, एक ऑनलाइन सर्वेक्षण के ज़रिये चुना गया।
योजना के अनुसार रोवर दिसंबर के दूसरे हफ्ते में चन्द्र के उत्तरी गोलार्द्ध में उतरेगा। इस यान में छह पहियों वाला एक रोबॉटिक रोवर मौजूद है जिसका उद्देश्य चंद्रमा की सतह पर खनिज और धातुओं की मौजूदगी का पता लगाना है।
लैंडर एक्सट्रीम अल्ट्रावायलेट कैमरे सहित एक खगोलीय दूरबीन से लैस है।
पंचकोश
योग की धारणा के अनुसार मानव का अस्तित्व पाँच भागों में बंटा है जिन्हें पंचकोश कहते हैं। ये कोश एक साथ विद्यमान अस्तित्व के विभिन्न तल समान होते हैं। विभिन्न कोशों में चेतन, अवचेतन तथा अचेतन मन की अनुभूति होती है। प्रत्येक कोश का एक दूसरे से घनिष्ठ सम्बन्ध होता है। वे एक दूसरे को प्रभावित करती और होती हैं।
ये पाँच कोश हैं -
योग मान्यताओं के अनुसार चेतन और अवचेतन मान का संपर्क प्राणमय कोश के द्वारा होता है। स्वामी सत्यानंद सरस्वती द्वारा लिखित स्वर योग के तहत कोशों के मनोवैज्ञानिक आयाम, शारीरिक दशा और अनुभूति के प्रकार का उल्लेख किया गया।
दीपिका कुमारी
दीपिका कुमारी महतो (13 जून 1994) एक रिकर्व भारतीय महिला तीरंदाज हैं। बिल्कुल निचले पायदान से निशानेबाजी के खेल में शुरुआत करने वाली वे आज अंतरराष्ट्रीय स्तर की शीर्ष खिलाड़ियों में से एक हैं।
दीपिका कुमारी महतो 2012 से अन्तरराष्ट्रीय धनुर्धर खिलाड़ी हैं। अपने खेल जीवन में कुल 37 मेडल जीतने वाली महतो का जन्म झारखण्ड में हुआ।
दीपिका का जन्म 13 जून 1994 में झारखण्ड राज्य की राजधानी राँची के रातू नामक स्थान में ऑटो चालक शिवनारायण महतो और राँची मेडिकल कॉलेज में नर्स गीता महतो के घर हुआ था।बचपन से ही दीपिका अपने लक्ष्य पर केन्द्रित रही हैं। दीपिका की माँ गीता बताती हैं कि बचपन में दीपिका एक दिन मेरे साथ जा रही थी कि रास्ते में एक आम का पेड़ दिखा। दीपिका ने कहा कि वो आम तोडेगी। मैंने उसे मना किया कि आम बहुत ऊँची डाल पर लगा है, वो नहीं तोड़ पायेगी, तो उसने कहा, नहीं आज तो मैं इसे तोड़ कर ही रहूँगी। उसने जमीन से पत्थर उठा कर निशाना साधा। पत्थर सीधे टहनी से टकराया और आम गिर गया। दीपिका का वो निशाना देख कर मुझे हैरानी हुई। ठीक वैसे ही जीवन में भी दीपिका जो लक्ष्य बना लेती है, उसे हासिल करके दिखाती है। उसने वैसा ही किया भी है। जिस गाँव में आज भी बिजली-पानी की सप्लाई तक नहीं है, वहाँ धनुर्विद्या की दिशा पकड़ना किसी धनुर्धर की ही निष्ठा हो सकती है। अत्यन्त निर्धन परिवार से ताल्लुक रखने वाली दीपिका को अभी हाल में ही झारखण्ड सरकार ने राँची शहर में निशुल्क आवासीय भूखण्ड देने की घोषणा की है। वर्तमान में दीपिका टाटा स्टील कम्पनी के खेल विभाग की प्रबन्धक हैं।
दीपिका को तीरंदाजी में पहला मौका 2005 में मिला जब उन्होने पहली बार अर्जुन आर्चरी अकादमी ज्वाइन किया। यह अकादमी झारखंड के मुख्यमंत्री अर्जुन मुंडा की पत्नी मीरा मुंडा ने खरसावां में शुरू की थी। तीरंदाजी में उनके प्रोफेशनल करियर की शुरुआत 2006 में हुई जब उन्होंने टाटा तीरंदाजी अकादमी ज्वाइन किया। उन्होने यहां तीरंदाजी के दांव-पेच सीखे। इस युवा तीरंदाज ने 2006 में मैरीदा मेक्सिको में आयोजित वर्ल्ड चैंपियनशिप में कम्पाउंट एकल प्रतियोगिता में स्वर्ण पदक हासिल किया। ऐसा करने वाली वे दूसरी भारतीय थीं। यहां से शुरू हुए सफर ने उन्हें विश्व की नम्बर वन तीरंदाज का तमगा हासिल कराया। सबसे पहले वर्ष 2009 में महज 15 वर्ष की दीपिका ने अमेरिका में हुई 11वीं यूथ आर्चरी चैम्पियनशिप जीत कर अपनी उपस्थिति जाहिर की थी। फिर 2010 में एशियन गेम्स में कांस्य हासिल किया। इसके बाद इसी वर्ष कॉमनवेल्थ खेलों में महिला एकल और टीम के साथ दो स्वर्ण हासिल किये। राष्ट्रमण्डल खेल 2010 में उन्होने न सिर्फ व्यक्तिगत स्पर्धा के स्वर्ण जीते बल्कि महिला रिकर्व टीम को भी स्वर्ण दिलाया। भारतीय तीरंदाजी के इतिहास में वर्ष 2010 की जब-जब चर्चा होगी, इसे देश की रिकर्व तीरंदाज दीपिका के स्वर्णिम प्रदर्शनों के लिए याद किया जाएगा। फिर इस्तांबुल में 2011 में और टोक्यो में 2012 में एकल खेलों में रजत पदक जीता। इस तरह एक-एक करके वे जीत पर जीत हासिल करती गईं। इसके लिए उन्हें अर्जुन पुरस्कार दिया गया। 2016 में राष्ट्रपति प्रणब मुखर्जी ने दीपिका को पद्म श्री से सम्मानित किया।
आई टी सी ग्रैंड चोला होटल
दि आई टी सी ग्रैंड चोला, चेन्नई का पांच सितारा लक्ज़री वाला होटल है। मुंबई स्थित रिनेसंस और ग्रैंड हयात के बाद यह भारत का तीसरा सबसे बड़ा होटल है। इस होटल को ‘लक्ज़री कलेक्शन’ का टैग प्राप्त है-जो की इंटरनेशनल हॉस्पिटैलिटी ग्रुप स्टारवुड होटल्स के द्वारा फ्रैंचाइज़ किया हुआ एक ब्रांड है। यह होटल इस ग्रुप का नौवां ‘लक्ज़री कलेक्शन’ होटल है। १,६००,००० वर्ग फीट पर बना यह होटल समग्र रूप से भारत का सबसे बड़ा एकमात्र होटल है। जिसके निर्माण में १२००० मिलियन भारतीय रूपए लगे हैं।
होटल का प्रस्ताव ८००० से १०००० भारतीय मुद्रा के प्रारंभिक खर्च पर पारित किया गया था। इसका उद्घाटन १५ सितम्बर २०१२ को तमिलनाडु की मुख्यमंत्री जयललिता द्वारा किया गया था। जिसके निर्माण में १२००० मिलियन भारतीय रूपए लगे हैं।
होटल का निर्माण दक्षिण भारतीय मंदिर शिल्प के आधार पर हुआ है तथा मंदिरों के अनुरूप ही इसमें चार प्रवेश द्वार हैं, जिनके नाम ‘वालवान’, ‘सेम्बियान’, ‘किल्ली’ और ‘ग्रैंड चोला’ हैं। इसमें प्रयुक्त शिल्प का आधार ४६२ खम्भे हैं। जिसमें से अधिकांश में हस्त शिल्प से कलाकृतियाँ बनायीं गयी हैं जो की तंजावुर के वीर भद्रेश्वर मंदिर से प्रेरित है। होटल में 1मिलियन वर्ग फीट पत्थर का प्रयोग हुआ है, जिसमें पत्थर की ५७ प्रजातियों का प्रयोग किया गया है। सूक्ष्म पत्थर का कार्य ममाल्लापुरम के ४००० से अधिक कारीगरों द्वारा किया गया है।
होटल की ऊर्जा आवश्यकताओं की आपूर्ति सभी पुनर्नवीकरणीय स्रोत्रों से होती है जिसमे व्यर्थ किया हुआ पानी भी शामिल है।
होटल के ६०० कमरों में ५२२ कमरे हैं तथा ७८ सुविधा स्थल हैं। इन कमरों में ३२६ विशिष्ट क्लब कक्ष, ३१ईवा कक्ष, १३२ टावर कक्ष, ४८ आई टी सी वन कक्ष तथा १४ डीलक्स सुइट्स शामिल हैं। ६१५ वर्ग फीट में विस्तृत टावर कक्ष आदि का विशिष्ट प्रवेश है, जो कि पहली मंजिल से सातवीं मंजिल तक फैले हैं। ४०५ वर्ग फीट में फैले विशिष्ट क्लब कक्ष दूसरे से दसवें मंजिल तक पहली विंग में हैं होटल में १० भोजनादि स्थल हैं जिसमें पेशावरी, रॉयल वेजा, मद्रास पेवेलियन, कैफ़े मेर्कैरा आदि शामिल हैं।। होटल में आउटडोर पूल की सुविधा तीनों विंग्स में है तथा खरीददारी के लिए शौपिंग एरिया भी है। होटल में तीन स्विमिंग पूल भी हैं जो कि बैंक्वेट हाल के ऊपर हैं।
व्यावसायिक सुविधाओं में रेस्टोरेंट्स, हेल्थ स्पा, ३०,००० वर्ग फीट का बैंक्वेट स्थल शामिल है जिसमें ६०० तक अतिथि आ सकते हैं। इसके अलावा एक प्रदर्शन स्थल, एक २६२५ फीट का ऑडिटोरियम,४ मीटिंग कक्ष, एक प्राइवेट मल्टीप्लेक्स है जिसमें १०० अतिथि आ सकते हैं तथा १००० कारों की पार्किंग की सुविधा भी उपलब्ध है। प्रारंभ में होटल नें छत पर एक हेलीपेड बनाने का प्रस्ताव भी रखा था जिसे बाद में ख़ारिज कर दिया गया।
फरबरी २०१३ में होटल को पांच सितारा गृह मूल्यांकन मिला- जो की प्रकृति सहयोगी इमारतों को दिए जाने वाले मूल्यांकन में सबसे ज्यादा है। यह पुरूस्कार राष्ट्रपति प्रणव मुखर्जी द्वारा दिया गया था होटल को अपने दो रेस्टोरेंट्स के लिए टाइम फ़ूड गाइड पुरुष्कार भी मिल चूका है।
जम्मू और कश्मीर का ध्वज
🇮🇳
जम्मू और कश्मीर के ध्वज की गहरी लाल पृष्ठभूमि श्रम की परिचायक है, जिसके ऊपर बना हल कृषि को दर्शाता है। ध्वज पर बनी तीन ऊर्ध्वाधर धारियाँ, राज्य के तीन भूभागों, जम्मू, कश्मीर घाटी तथा लद्दाख का प्रतिनिधित्व करती हैं।
जम्मू और कश्मीर भारत का एकमात्र राज्य था, जिसे अपना ध्वज फहराने का अधिकार प्राप्त था, क्यूँकि इस राज्य को भारतीय संविधान के अनुच्छेद 370 अंतर्गत विशेष राज्य का दर्जा मिल गया है !
05/08/2019 के रोज गृह मंत्री अमित शाह ने अनुच्छेद 370 में बदलाव किया और अनुच्छेद 35A को रद्द किया । जिस वजह से समस्त भारत मे एक ही संविधान लागू होगा और जम्मू और कश्मीर का विशेष राज्य का दर्जा तथा ध्वज खत्म होगा ।
5 अगस्त 2019 को अनुच्छेद 370 को हटा दिया गया है
बादरायण
बादरायण ब्रह्मसूत्र के रचयिता हैं। वेदव्यास , वेदों का वर्गीकरण किया अतः उन्हें 'वेदव्यास' भी कहते हैं। कृष्ण वर्ण (काले रंग) तथा द्वीप पर वास करने के कारण इन्हें 'कृष्णद्वैपायन' भी कहते हैं।
गणेश दामोदर सावरकर
गणेश दामोदर सावरकर (जून १३, १८७९ - मार्च १६, १९४५) भारतीय स्वतंत्रता संग्राम के एक महत्वपूर्ण सेनानी थे। वे स्वतंत्र्यवीर सावरकर के बड़े भाई थे। वे 'बाबाराव सावरकर' नाम से उपाख्य हैं।
आदि शंकराचार्य की कृतियाँ
आदि शंकराचार्य ने बहुत से गर्न्थों की रचना की जो अद्वैत वेदान्त के आधार स्तम्भ हैं। उनकी कृतियों में अद्वैत वेदान्त की तर्कपूर्ण स्थापना हुई है।
परम्परागत रूप से आदि शंकराचार्य की कृतियों को तीन समूहों में रखा जाता है-
शंकराचार्य ने निम्नलिखित ग्रंथों पर भाष्य लिखा है-आदि शंकर ने शिव, विष्णु, देवी, गणेश एवं सुब्रमण्य की स्तुति के लिए बहुत सी रचनाएँ कीं।
शचीन्द्रनाथ बख्शी
शचीन्द्रनाथ बख्शी (जन्म: 25 दिसम्बर 1904, मृत्यु: 23 नवम्बर 1984) भारतीय स्वतन्त्रता संग्राम के एक प्रमुख क्रान्तिकारी थे। ब्रिटिश साम्राज्य के विरुद्ध सशस्त्र क्रान्ति के लिये गठित हिन्दुस्तान रिपब्लिकन ऐसोसिएशन के सक्रिय सदस्य होने के अलावा इन्होंने रामप्रसाद बिस्मिल के नेतृत्व में काकोरी काण्ड में भाग लिया था और फरार हो गये।
बख्शी को भागलपुर से पुलिस ने उस समय गिरफ्तार किया जब काकोरी-काण्ड के मुख्य मुकदमे का फैसला सुनाया जा चुका था। स्पेशल जज जे॰आर॰डब्लू॰ बैनेट की अदालत में काकोरी षड्यन्त्र का पूरक मुकदमा दर्ज़ हुआ और 13 जुलाई 1927 को उन्हें आजीवन कारावास की सजा दी गयी। 1937 में जेल से छूटकर आये तो काँग्रेस पार्टी के लिये जी-जान से काम किया।
स्वतन्त्र भारत में काँग्रेस से उनका मोहभंग हुआ और वे जनसंघ में शामिल हो गये। उन्होंने उत्तर प्रदेश विधान सभा का चुनाव जीता और लखनऊ जाकर रहने लगे। अपने जीवन काल में उन्होंने दो पुस्तकें भी लिखीं। सुल्तानपुर (उत्तर प्रदेश) में 80 वर्ष का आयु में 23 नवम्बर 1984 को उनका निधन हुआ।
शचीन्द्रनाथ बख्शी का जन्म 25 दिसम्बर 1904 को बनारस में हुआ था। उनके पिता मूलत: बंगाल के फरीदपुर जिले के रहने वाले थे जो बाद में बंगाल से आकर संयुक्त प्रान्त आगरा व अवध के शहर बनारस में बस गये थे। सचीन दा ने एफ॰ए॰ (इण्टरमीडिएट) की पढ़ाई छोड़कर कुछ क्रान्तिकारी कार्य करने की सोची। इस उद्देश्य से उन्होंने पहले "सेण्ट्र्ल हेल्थ इम्प्रूविंग सोसाइटी" बनायी फिर "सेण्ट्रल हेल्थ यूनियन" का गठन किया। हेल्थ यूनियन के बैनर तले उन्होंने बनारस के नवयुवकों को संगठित किया और तैराकी की कई प्रतियोगिताएँ आयोजित कीं। 1923 में दिल्ली की स्पेशल काँग्रेस के दौरान वे बिस्मिल के सम्पर्क में आये। उसके बाद वे उनकी क्रान्तिकारी पार्टी एच॰आर॰ए॰ में शामिल हो गये। कुछ दिनों झाँसी से निकलने वाले एक अखबार का सम्पादन किया।
बख्शी ने काकोरी काण्ड में प्रत्यक्ष रूप से भाग लिया था परन्तु पुलिस के हाथ नहीं आये। घर से फरार हो गये और बिहार में पार्टी का कार्य छुपे तौर पर करते रहे। उनको भागलपुर में पुलिस उस समय गिरफ्तार कर पायी जब काकोरी-काण्ड के मुख्य मुकदमे का फैसला हो चुका था। उन्हें और अशफाक को सजा दिलाने के लिये लखनऊ की विशेष अदालत में काकोरी षड्यन्त्र का पूरक मुकदमा दर्ज़ हुआ। 13 जुलाई 1927 को उन्हें आजीवन कारावास की सजा दी गयी। इसी मुकदमें में अशफाक उल्ला खाँ को फाँसी की सजा हुई थी।
1937 में जेल से छूटकर आये तो काँग्रेस पार्टी में शामिल हो गये और पूरी निष्ठा से काम किया। स्वराज्य प्राप्ति के पश्चात् गरीबी में भी हँसते हुए गुजारा किया किसी से कोई शिकायत न की। परन्तु काँग्रेस की आपाधापी और आदर्श-भ्रष्टता से ऊबकर उन्होंने पार्टी छोड़ दी और जनसंघ में चले गये। जनसंघ के टिकट पर उन्होंने चुनाव लड़ा और उत्तर प्रदेश विधान सभा के सदस्य चुने गये।
शचीन दा ने अपने क्रान्तिकारी संस्मरणों पर आधारित दो पुस्तकें भी लिखीं थीं जो उनके मरने के बाद ही प्रकाशित हो सकीं। दोनों पुस्तकों का विवरण इस प्रकार है:
योगेश्वरी
योगेश्वरी का अर्थ दुर्गा होता है। योगीजन इसकी उपासना करते हैं। योगेश्वरी देवी का वर्णन मत्स्य पुराण में मिलता है।
दुष्टों के संहार के लिये अत्यंत तीक्ष्ण खड्ग उसके हाथ में रहता है और रुद्राक्ष की माला वह धारण करती है। उनकी जिह्वा लंबी है, तीक्ष्ण दाढ़ है, भयंकर मुख है, केश उनके ऊपर को उठे हुए हैं। कंठ में वह नरकपाल और अस्थियों की माला पहनती हैं। उनके वाम हस्त में रक्त और मांस से भरा हुआ खप्पर है और दक्षिण हस्त में वह बर्छी धारण किए हैं। उनके तीन नेत्र हैं। उनका उदर अंदर को घुसा हुआ है।
दीपिका पल्लीकल
दीपिका पल्लीकल(जन्म: 21.9.1991) एक भारतीय महिला स्क्वैश खिलाड़ी हैं। अंडर 19 की कैटेगरी में उन्हें नंबर वन महिला स्क्वैश खिलाड़ी का दर्जा दिया गया था। अभी वे विश्व रैंकिंग में 10वें स्थान पर हैं, जो उनकी अब तक की सर्वश्रेष्ठ रैं‍किंग है। वे डब्ल्यू॰ एस॰ ए॰ रैंकिंग के अंतर्गत शीर्ष 10 में पहुँचने वाली पहली भारतीय महिला है।वे 2012 (स्क्वैश) चैंपियंस के टूर्नामेंट में उप विजेता रही थी। साथ ही ऑस्ट्रेलियन ओपन स्क्वैश-2012 महिला ऑस्ट्रेलियन ओपन स्क्वैश-2012 के सेमी फाइनल तक पहुँचने में सफल रही। उन्होने फरवरी 2013 में मिडोवूड फार्मेसी ओपन जीतकर छठा डब्ल्यू॰ एस॰ ए॰ खिताब जीता। अक्टूबर 2013 में उन्होने विश्व की पूर्व नंबर एक खिलाड़ी ऑस्ट्रेलिया की राचेल ग्रिनहैम को हराकर मकाउ में मकाउ ओपन का खिताब जीता है। दीपिका के करियर का यह सातवां महिला स्क्वाश संघ (डब्ल्यूएसए) खिताब है।
ग्लासगो में चल रहे २० वें कामनवेल्थ खेलों में दीपिका पल्लीकल एवं जोशना चिनप्पा की जोड़ी ने ०२ अगस्त २०१४ को स्क्वैश में भारत के लिए स्वर्ण पदक जीतकर इतिहास रचा। भारतीय जोड़ी ने इंग्लैंड के स्क्वैश में वर्चस्व को तोड़ते हुए फाइनल में जेनी डुनकाफ एवं लाडरा मसारो की जोड़ी को लगातार ११-६, ११-८ से हराकर सफलता हासिल की। यह जीत इसलिए भी ऐतिहासिक महत्व की रही क्योंकि भारत नें इससे पहले स्क्वैश खेल में कोई भी पदक हासिल नहीं किया था।
दीपिका का जन्म 21 सितंबर 1991 को चेन्नई में हुआ। उनका पूरा नाम दीपिका रेबेका पल्लीकल है। उनके पिता संजीव पल्लीकल एक उद्योगपति हैं और उनकी मां सुसान पल्लीकल एक क्रिकेट खिलाड़ी रही हैं, अभी वे एक ट्रेवल एंजेसी का संचालन करती हैं। दीपिका ने नौंवी तक की पढ़ाई गुड शैफर्ड स्कूल से की है। इसके बाद में लेडी एंडेल स्कूल चली गईं क्योंकि वहां खेल के लिए पर्याप्त सुविधाएं मौजूद थीं। उन्होंने चेन्नई के इतिराज कॉलेज से अपनी आगे की पढ़ाई पूरी की। दीपिका जब 6वीं कक्षा में थीं तब उन्होंने अपना पहला अंतराष्ट्रीय मैच लंदन में खेला। बचपन से ही उन्हें इस खेल के प्रति गहरी रुचि थी और महज 11 साल की उम्र में वे नेशनल चैम्पियन बन चुकी थीं। इस खेल के प्रति उनकी गजब की ललक ने उन्हें कई टूर्नामेंट का सरताज बनाया। वे कई अंतरराष्ट्रीय खिताब हासिल कर चुकी हैं। दीपिका इतिराज कॉलेज चेन्नई में अंग्रेजी विषय से (स्नातक, तृतीय वर्ष 2012-2013) अध्ययनरत हैं। उनकी सगाई भारतीय क्रिकेट टीम के विकेट कीपर-बल्लेबाज दिनेश कार्तिक से 15 नवम्बर 2013 को हुई है। दोनों की शीघ्र ही शादी होगी।
दीपिका के पृफेशनल कैरियर के अंतर्गत डब्ल्यू॰ आई॰ एस॰ पी॰ ए॰ दौरे का मुख्य आकर्षण निम्नलिखित हैं:
अकबर बुगती
नवाब अकबर खान बुगती (12 जुलाई 1927–26 अगस्त 2006) पाकिस्तान स्थित बलूचिस्तान प्रांत के एक राष्ट्रवादी नेता थे जो बलूचिस्तान को पाकिस्तान से अलग एक देश बनाने के लिए संघर्ष कर रहे थे। 26 अगस्त 2006 को बलूचिस्तान के कोहलू जिले में एक सैन्य कार्रवाई में अकबर बुगती और उनके कई सहयोगियों की हत्या कर दी गई थी। इस अभियान का आदेश जनरल परवेज़ मुशर्रफ ने दिया था जो तब देश के सैन्य प्रमुख और राष्ट्रपति दोनों थे।
मुशर्रफ का शासन समाप्त होने के बाद अगली सरकार द्वारा 13 जून 2013 को इस हत्या के सिलसिले में उन्हें गिरफ्तार कर लिया गया। हालांकि अक्टूबर 2013 में इस मामले में सबूतों के अभाव में उन्हें जमानत दे दी गई।
उनके चौथे बेटे तलाल अकबर बुगती ने अक्टूबर 2010 में मुशर्रफ को मारने पर एक अरब रुपये और 100 एकड़ खेती की जमीन इनाम में देने की घोषणा की थी। दिसंबर 2013 में उन्होंने इसे बढ़ाकर दोगुना अर्थात् दो अरब रुपये और 200 एकड़ खेती की जमीन देने की घोषणा की। 2012 में अकबर बुगती के एक पोते ने मुशर्रफ के सिर पर 10.1 करोड रुपये का इनाम रखा था।
पाकिस्तानी जनरल, राजनेता और पाकिस्तान के प्रांत, पंजाब के पूर्व राज्यपाल।
नूह विधानसभा निर्वाचन क्षेत्र, हरियाणा
नूह हरियाणा में मेवात जिले में स्थित विधान सभा क्षेत्र है। यह क्षेत्र गुड़गांव लोक सभा निर्वाचन क्षेत्र के अन्तर्गत आता है।
वर्तमान विधायक ज़ाकिर हुसैन ] हैं जो कि इंढियन नैशनल लोकदल राजनीतिक दल से संबद्ध हैं।।
डबवाली विधानसभा निर्वाचन क्षेत्र, हरियाणा
डबवाली हरियाणा में सिरसा जिले में स्थित विधान सभा क्षेत्र है। यह क्षेत्र सिरसा लोक सभा निर्वाचन क्षेत्र के अन्तर्गत आता है।
वर्तमान विधायक डॉ॰ अजय सिंह चौटाला हैं जो कि इनेलो राजनीतिक दल से संबद्ध हैं।।
रेवाड़ी विधानसभा निर्वाचन क्षेत्र, हरियाणा
रेवाड़ी हरियाणा में रेवाड़ी जिले में स्थित विधान सभा क्षेत्र है। यह क्षेत्र गुड़गांव लोक सभा निर्वाचन क्षेत्र के अन्तर्गत आता है।
वर्तमान विधायक रणधीर सिंह कापडीवास हैं जो कि भाजपा राजनीतिक दल से संबद्ध हैं।।
जगाधरी विधानसभा निर्वाचन क्षेत्र, हरियाणा
जगाधरी हरियाणा में यमुनानगर जिले में स्थित विधान सभा क्षेत्र है। यह क्षेत्र अंबाला लोक सभा निर्वाचन क्षेत्र के अन्तर्गत आता है।
वर्तमान विधायक अकरम खान हैं जो कि बसपा राजनीतिक दल से संबद्ध हैं।।
हेमंत सोरेन
हेमन्त सोरेन (जन्म: 10 अगस्त 1975) भारतीय राज्य झारखण्ड के मुख्यमंत्री हैं। इससे पहले वो अर्जुन मुंडा मंत्रीमण्डल में उप मुख्यमंत्री थे। उनकी राजनीतिक पार्टी झारखंड मुक्ति मोर्चा है।
२०१४ के चुनावों में वे भारतीय जनता पार्टी के उम्मीदवार हेमलाल मुरमू को 24087 वोटों के अंतर से हराकर निर्वाचित हुए।
23 दिसंबर 2019, झारखंड विधानसभा चुनाव में बरहेट विधानसभा सीट से वे विधायक चुने गए हैं। वे पूर्व में राज्यसभा सांसद भी थे।
गोपीनाथ भान
गोपीनाथ भान (३ जुलाई १८९८ – २८ मई १९६८) कश्मीर से भारतीय सन्त थे। उनका जन्म के समय नाम गोपीनाथ भान था लेकिन बाद में वो भगवान गोपीनाथ जी के नाम से जाने गये।
त्रिलोकी नाथ खोशू
त्रिलोकी नाथ खोशू (७ अप्रैल १९२७ - २००२) भारत के प्रमुख पर्यावरण वैज्ञानिक थे। उन्होंने अपना पैशेवर जीवन पंजाब विश्वविद्याल, चण्डीगढ़ में वनस्पति विज्ञान के वरीष्ठ प्रोफेसर के रूप में किया।
शीरीन भान
शीरीन भान भारत की एक प्रमुख पत्रकार एवं समाचार उद्धोषिका हैं। वो सीएनबीसी – टीवी१८ की प्रमुख एवं दिल्ली कार्यलय प्रमुख हैं।
वह कश्मीरी हिंदू परिवार से है। उन्होंने कश्मीर में केन्द्रीय विद्यालय में और वायुसेना बाल भारती स्कूल (एएफबीबीएस) लोढ़ी रोड, नई दिल्ली में भी अपनी स्कूली शिक्षा की। भान ने सेंट स्टीफ़न कॉलेज, दिल्ली से फिलॉसफी में डिग्री और पुणे विश्वविद्यालय से संचार अध्ययन में मास्टर के साथ स्नातक की उपाधि प्राप्त की, फिल्म और टेलीविजन के साथ विशेषज्ञता के क्षेत्र के रूप में।
शीरीन भान का अनुभव 15 साल है, जिनमें से 14 कॉर्पोरेट, नीति समाचार और घटनाओं को ट्रैक करने में खर्च किए गए थे, जो भारत में व्यापार परिदृश्य को परिभाषित करते थे। उन्होंने करियर करण थापर के प्रोडक्शन हाउस इंफोटेमेंट टेलीविज़न में न्यूज-रिसर्चर के रूप में काम कर अपना करियर शुरू किया।
मोती लाल साक़ी
मोती लाल साक़ी (१९३६-२१ मई १९९९) भारतीय कवि, लेखक, लोकगीतकार और शोधार्थी थे। इनके द्वारा रचित एक कविता–संग्रह "मानसर " के लिये उन्हें सन् १९८१ में साहित्य अकादमी पुरस्कार (कश्मीरी) से सम्मानित किया गया।
प्रद्युम्न कृष्ण काव
प्रद्युम्न कृष्ण काव प्लाज्मा भौतिक विज्ञानी एवं प्लाज्मा अनुसंधान संस्थान के पूर्व निदेशक हैं। उनका जन्म १५ जनवरी १९४८ को श्रीनगर (जम्मू और कश्मीर), भारत में हुआ। उन्होंने अपनी मैट्रीक परीक्षा पंजाब विश्वविद्यालय से (१९५८) और स्नातोकत्तर आगरा विश्वविद्यालय से १९६४ में उत्तीर्ण की। उन्होंने अपनी पी॰एच॰डी॰ भारतीय प्रौद्योगिकी संस्थान दिल्ली से १९६६ में पूर्ण की। उनके पी॰एच॰डी॰ पर्यवेक्षक प्रो॰ एम॰एस॰ सोढ़ा थे और उन्होंने भारतीय प्रौद्योगिकी संस्थान दिल्ली से प्रथम पी॰एच॰डी॰ पूर्ण करने का गौरव प्राप्त किया।
उन्हे भारत के नागरिक पुरस्कार के रूप में १९८५ में पद्म श्री और १९८६ में शांति स्वरूप भटनागर पुरस्कार से नवाजा गया।
दीपक संधू
दीपक संधू (जन्म 19 दिसम्बर 1948) भारत की पहली महिला मुख्य सूचना आयुक्त रह चुकी हैं। 5 सितंबर 2013 को इस पद पर उनकी नियुक्ति हुई थी और दिसंबर 2013 के अंत में वे इस पद से सेवानिवृत हो रही हैं।
1971 बैच की भारतीय सूचना सेवा की पूर्व अधिकारी संधू कई महत्वपूर्ण पदों पर कार्य कर चुकी हैं जिसमें पीआईबी की प्रधान महानिदेशक, मीडिया एवं संचार,डीडी न्यूज की महानिदेशक और 2009 में सूचना आयुक्त बनने से पहले ऑल इंडिया रेडियो, न्यूज की महानिदेशक रह चुकी हैं। वे कान, बर्लिन, वेनिस और टोक्यो में अंतरराष्ट्रीय फिल्म समारोहों, रूस के ग्लेनक्षीक और साइप्रस में आतंकवाद एवं इलेक्ट्रानिक मास मीडिया पर अंतरराष्ट्रीय सम्मेलन के अलावा अटलांटा, अमेरिका एवं बीजिंग में समाचार प्रमुखों के सम्मेलन में देश का प्रतिनिधित्व कर चुकी हैं।